CELEX: 32010R0875
Language: et
Date: 2010-10-05 00:00:00
Title: Komisjoni määrus (EL) nr 875/2010, 5. oktoober 2010 , millega lubatakse kasutada teatavat söödalisandit kümne aasta jooksul  EMPs kohaldatav tekst

6.10.2010   
            
            
               ET
            
            
               Euroopa Liidu Teataja
            
            
               L 263/4
            
         KOMISJONI MÄÄRUS (EL) nr 875/2010,
   5. oktoober 2010,
   millega lubatakse kasutada teatavat söödalisandit kümne aasta jooksul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eelkõige selle artikleid 3 ja 9,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artiklis 25 on sätestatud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
            
         
               (3)
            
            
               Loataotlus nikarbasiini kasutamiseks broilerkanade söödalisandina esitati enne määruse (EÜ) nr 1831/2003 kohaldamise kuupäeva.
            
         
               (4)
            
            
               Esialgsed märkused, mis esitati kõnealuse taotluse kohta direktiivi 70/524/EMÜ artikli 4 lõike 4 kohaselt, edastati komisjonile enne määruse (EÜ) nr 1831/2003 kohaldamise kuupäeva. Seepärast käsitletakse nimetatud taotlust jätkuvalt direktiivi 70/524/EMÜ artikli 4 kohaselt.
            
         
               (5)
            
            
               Nikarbasiini (CASi number 330-95-0) ringlusse laskmise eest vastutav isik esitas kooskõlas direktiivi 70/524/EMÜ artikliga 4 taotluse selle aine kasutamise lubamiseks koktsidiostaatikumina broilerkanade puhul kümne aasta jooksul.
            
         
               (6)
            
            
               Euroopa Toiduohutusamet (edaspidi „toiduohutusamet”) leidis oma 10. märtsi 2010. aasta arvamuses, (3) et nikarbasiin ei mõju kahjulikult loomade ega tarbijate tervisele ega keskkonnale ning et see aitab tõhusalt vältida kanade koktsidioosi haigestumist. Kuna nikarbasiin võib sisaldada lisaainena p-nitroaniliini, soovitab toiduohutusamet hoida selle lisaaine sisaldust söödalisandis madalaimal saavutataval tasemel.
            
         
               (7)
            
            
               Hindamine näitab, et direktiivi 70/524/EMÜ artiklis 3a kehtestatud tingimused taotletava loa saamiseks on täidetud. Seega tuleks anda luba kõnealuse söödalisandi kasutamiseks käesoleva määruse lisas esitatud tingimustel. Toiduohutusameti arvates on siiski vaja piirata lisaaine p-nitroaniliini sisaldust. Et anda tootjatele ja kasutajatele aega piiranguga kohanemiseks, on asjakohane alustada piirangu kohaldamist kolm aastat pärast käesoleva määruse jõustumist.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „koktsidiostaatikumid ja histomonostaatikumid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. oktoober 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 270, 14.12.1970, lk 1.
   
      (2)  ELT L 268, 18.10.2003, lk 29.
   
      (3)  The EFSA Journal 2010; 8(3):1551.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toiduaines
               
            
                  Toimeaine kogus mg-des täissööda kg kohta, mille niiskusesisaldus on 12%
               
            
                  
                     Koktsidiostaatikumid ja muud raviained
                  
               
            
                  5 1 774
               
               
                  Phibro Animal Health s.a. Belgium
               
               
                  Nikarbasiin 250 g/kg
               
               
                  
                               
                           
                           
                              
                                 Söödalisandi koostis
                              
                              Nikarbasiin: 250 g/kg
                              Stearhape: 126 ± 5 % g/kg
                              Polüsorbaat 20: 13,90 ± 10 % g/kg
                              
                                 Nisu peenkliid: kuni 100 % lisandi saamiseni
                              
                           
                        
                               
                           
                           
                              
                                 Toimeaine
                              
                              Nikarbasiin C19H18N6O6.
                              CASi number: 330-95-0
                              1,3-bis(4-nitrofenüül)karbamiidi ja 4,6-dimetüülpürimidiin-2-ooli ekvimolekulaarne kompleks, granuleeritud.
                              Tooteomased lisaained: p-nitroaniliin: ≤ 0,3 %
                           
                        
               
                  Broilerkanad
               
               
                  —
               
               
                  125
               
               
                  125
               
               
                  
                              1.
                           
                           
                              Kasutamine keelatud vähemalt üks päev enne tapmist.
                           
                        
                              2.
                           
                           
                              Nikarbasiini ei tohi segada teiste koktsiostaatikumidega (v.a narasiin).
                           
                        
                              3.
                           
                           
                              Söödalisand tuleb lisada segasöötadesse eelseguna.
                           
                        
                              4.
                           
                           
                              Alates 26. oktoobrist 2013 peab p-nitroaniliini sisaldus olema ≤ 0,1 %.
                           
                        
                              5.
                           
                           
                              Loa omanik koostab turustusjärgse järelevalve kava, et kontrollida bakterite ja/või Eimeria spp muutumist resistentseks, ning rakendab seda kava.
                           
                        
               
                  26. oktoober 2020
               
               
                  
                               
                           
                           
                              Toores maks: 15 000 μg dinitrokarbaniliidi (DNC)/kg kohta;
                           
                        
                               
                           
                           
                              toores neer: 6 000 μg dinitrokarbaniliidi (DNC)/kg kohta;
                           
                        
                               
                           
                           
                              toores lihas- ja nahk-/rasvkude: 4 000 μg dinitrokarbaniliidi (DNC)/kg kohta.